《浮梁舟行》
宋代·赵公豫

一棹沿溪上，沙明水更清。迷濛细雨湿，起落片帆轻。

磐石中流出，新篁远岸生。客心无所系，閒坐听春莺。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。